સાધ્વી પર બળાત્કારના કેસમાં દોષી સાબિત થયેલા ડેરા સચ્ચા સૌદાના પ્રમુખ રામ રહીમ રોહતક જેલમાં છે. તેમના અનુયાયી અને સમર્થકોએ પંજાબમાં તોફાન માંડ્યુ છે, તો બીજી બાજુ રામ રહીમને જેલમાં ખાસ સુવિધાઓ આપવામાં આવી રહી હતી, પરંતુ હરિયાણા પોલીસ મુખ્ય સચિવ ડી.એસ.ધેસીના જણાવ્યા અનુસાર રામ રહીમને આપવામાં આવેલ ઝેડ પ્લસ સુરક્ષા પાછી ખેંચી લેવામાં આવી છે. સાથે જ તેમણે જણાવ્યું હતું કે, રોહતકની જેલમાં તેમને કોઇ ખાસ સુવિધા આપવામાં નથી આવી.